Laulasmaa Kool

pisi|Laulasmaa Kooli Lehola koolimaja
Laulasmaa Kool on lasteaed-põhikool Harju maakonnas Lääne-Harju vallas. Kool asutati 2007. aastal. Kooli direktor on Kadi Mäekuusk.

 Ajalugu 
Laulasmaa Kool on alguse saanud Lohusalu lasteaed-algkoolist, mis jäi arenevale piirkonnale väikeseks. 24. märtsil 2006 pandi nurgakivi Laulasmaal uuele koolile. 8. septembril 2006 alustas tööd neljarühmaline lasteaed, kus oli kohti 96 lapsele. Kool alustas õppetööd uues hoones 2007. aasta jaanuaris. Koolis oli seitse klassi, kus õppis 49 õpilast.

Alates 1. septembrist 2017 tegutses Laulasmaa Kool ühendõppeasutusena, sest Laulasmaa Kooliga liideti üheks asutuseks Klooga Kool, Lehola Kool, Tarekeste lasteaed, Klooga lasteaed, Karjaküla lasteaed. Kool tegutses kuues majas: Laulasmaa koolimajas (Kloogaranna tee 20, Laulasmaa  küla), Tarekese lasteaias (Side tee 1, Laulasmaa küla), Klooga koolimajas (Aedlinna tee 5, Klooga alevik), Klooga lasteaias (Maeru 4, Klooga alevik), Lehola koolimajas (Orisküla tee 20, Lehola küla) ja Karjaküla lasteaias (Keila tee 7, Karjaküla alevik).

2022. aastal otsustas Lääne-Harju vallavalitsus Laulasmaa Kooli reorganiseerida.Laulasmaa Kooli olulistest muudatustest. Lääne-Harju Valla Leht, jaanuar 2023. 1. septembrist 2023. on Laulasmaa Koolil kolm õppekohta: koolimaja ja lasteaed Laulasmaal ning koolimaja Leholas. Senise Klooga õppekoha (koolimaja) baasil asutati Kloogal iseseisev 9-klassiline põhikool Lodijärve Kool aadressil Aedlinna tee 5. Lodijärve Kool alustas tegevust 1. septembril 2023.

 Laulasmaa koolimaja 
Laulasmaa Kool on lasteaed-põhikool Laulasmaal aadressil Kloogaranna tee 20.

 Lehola koolimaja 
Laulasmaa Kooli Lehola õppekoht on kuueklassiline kool Leholas aadressil Orisküla tee 20. Lehola koolimaja on kahekorruseline 1986. aastal lasteaiaks ehitatud hoone, millest osa on kohandatud koolimajaks. Hoones on kuus klassiruumi ja lasteaia poolel on ruumi kolmele rühmale. Hoones on oma köök ja saal.Lehola õppekoht. Laulasmaa Kooli veebisait.

Viited

Välislingid
Laulasmaa kooli koduleht

Kategooria:Harju maakonna koolid